זלמן שז"ר

**מתנדבים ומשפיעים**

**25/09/2017**



שבחים רבים לתכנית גמלאים ותיקים המתנדבים בתכנית העירונית המשותפת לאגף איכות הסביבה ואגף הרווחה-מחלקת התנדבות. במסגרת כנס גמלאים ותיקים אשר סיכם שנת פעילות זכו המתנדבים לתעודות הוקרה על פועלם בתחום איכות הסביבה. לתכנית שותפים ג'ויינט ישראל, המשרד להגנת הסביבה והחברה להגנת הטבע.

12 גמלאים מתנדבים מנתניה בליווי הדס יליניק מהחברה להגנת הטבע המרכזת את פעילות הקבוצה בעיר, מרינה אלישע – מנהלת מח' חינוך סביבתי ואתי יוזף – מנהלת מחלקת התנדבות, השתתפו בכנס סיכום פעילות שהתקיים בחירייה. בכנס, כאמור, הציגו המתנדבים את הפרויקט הקהילתי אותו מובילים בעיר "הליכה משפיעה", וקיבלו תעודות הוקרה על פועלם.

במהלך הפרויקט נחשפו המתנדבים לחשיבות ויתרונות ההליכה ולמדו כיצד להיות מודעים לסביבתנו במהלך ההליכה. לאחר הנחייה של 10 מפגשים בחרו המתנדבים לקדם את פרויקט "הליכה משפיעה" בה משלבים הליכה רגלית בשכונות העיר לקידום הבריאות, לצד מעקב והצעות ייעול ושיפור.