חיים עזריאל ויצמן

**נתניה על מפת המחול העולמית**

**31-02-1988**



השנה, לראשונה בתולדותיה, משתתפת מדינת ישראל בתחרות הריקודים העולמית הנחשקת DWC , גמר גביע העולם במחול.

התחרויות המוקדמות התקיימו בהיכל התרבות העירוני נתניה ביום רביעי 15.2.17 בהנחייתה של אנה ארונוב.

כ-1,000 רקדנים מכל רחבי הארץ, הגיעו למבחנים ומתוכם נבחרו 3 סולנים מכל קטגוריית גיל ו-3 קבוצות מכל קטגוריית גיל ב-3 תחומים: קלאסי, מודרני והיפ-הופ.

הבאת התחרות הבינלאומית היוקרתית לישראל היא פרי מאמץ של לימור רוז, מנהלת ביה"ס לאומנויות הבמה בנתניה בשיתוף פעולה הדוק עם היכל התרבות העירוני נתניה.

מהרקדנים בנתניה זכו נועם אליאלי, יובל בוצ'ן, ליאור פסטרנק, יובל גבאי, שיר ברנס, יובל טיקוצקי, קבוצת הבלט הקלאסי וקבוצת ההיפ-הופ שניהם מבית הספר לאומנויות הבמה, לימור רוז.

את התחרות שפטו 3 שופטים בינלאומיים מאנגליה, גרמניה ורומניה, מההתאחדות העולמית.

ג'ון גרינשו, יו"ר התחרות עלה על הבמה בטקס הכרזת הזוכים בתום יום המבחנים ואמר:

"התרשמנו מאד מרמת הביצוע של הרקדנים מישראל  ואנו צופים לחלקם זכייה בתחרות העולמית! התחרות העולמית מתארחת בכל שנה במדינה אחרת. השנה בגרמניה ובשנה שאחריה בברצלונה. אנו נשמח מאד להתארח בנתניה ישראל עד שנת 2022 !"

בני אפרים מנכ"ל היכל התרבות: "זהו אישור נוסף לכך שנתניה היא עיר מובילת תרבות בתחומים שונים. יש פריחה תרבותית בעיר שבאה לידי ביטוי בכל תחום אפשרי, וכעת האירוע הזה מוסיף נדבך למגוון הפעילויות המתקיימות כאן, בחינוך למוסיקה, בהצלחה הארצית וכעת גם העולמית של גופי הביצוע ובמופעים אליהם נוהר הקהל".